मछिन्द्र र एपीएफको दाउ
मछिन्द्र र विभागीय टिम एपीएफ फरक खालका टिम हुन् । मछिन्द्रले चर्चित खेलाडीहरूलाई भित्र्याएर पहिलोपल्ट सहिद स्मारक ‘ए’ डिभिजन लिग च्याम्पियन बन्ने लक्ष्य राखेको छ भने स्थापित खेलाडीहरूलाई आकर्षित गर्न नसकेको एपीएफलाई रेलिगेसनको डर बढेको छ ।
काठमाडौँ — मछिन्द्र र विभागीय टिम एपीएफ फरक खालका टिम हुन् । मछिन्द्रले चर्चित खेलाडीहरूलाई भित्र्याएर पहिलोपल्ट सहिद स्मारक ‘ए’ डिभिजन लिग च्याम्पियन बन्ने लक्ष्य राखेको छ भने स्थापित खेलाडीहरूलाई आकर्षित गर्न नसकेको एपीएफलाई रेलिगेसनको डर बढेको छ ।एन्फा कम्प्लेक्समा भएको नवौं चरणको खेलमा सरस्वती युवा क्लबले हिमालयन शेर्पामाथि नसोचिएको रूपमा ४–३ को जित रचेको थियो । यो लिगकै पहिलो जितसँगै सरस्वती (४ अंक) ले एपीएफसँगको दूरी १ अंकमा छोट्याएको थियो । त्यो खेललाई लिएर ‘सरस्वतीको त्यो जितले हामीलाई पनि रेलिगेनिको डर बढेको छ,’ एपीएफका प्रशिक्षक राजेन्द्र तामाङले भने, ‘मछिन्द्र राम्रो टिम हो र उसलाई पराजित गर्न सकेन भने पनि बराबरीमा रोक्दै अंक जोड्ने प्रयास गर्नेछौं, जसले हामीलाई रेलिगेसनको डरबाट मुक्त गर्न सक्छ ।’शीर्षस्थानको आर्मी (२०) भन्दा अंक दूरीमा मनाङसँगै रहेको छ, मछिन्द्र । मछिन्द्रले बाँकी चार खेलमा आर्मीविरुद्ध पनि प्रतिस्पर्धा गर्नुपर्नेछ । ६ जित र २ बराबरी खेलेको मछिन्द्रले एकमात्र हार हिमालयन शेर्पाविरुद्ध बेहोरेको थियो । ‘हिमालयन शेर्पासँग हारेपछि सचेत भएर खेलिरहेका छौं,’ मछिन्द्रका प्रशिक्षक प्रवेश कटुवालले भने, ‘एपीएफ तलको टिम भएपनि मनाङ, थ्रीस्टारजस्तै प्रतिद्वन्द्वीको रूपमा लिएका छौं । हामीले च्याम्पियन बन्न चारै खेल जित्नुपर्छ । त्यसैले एपीएफविरुद्ध जित्नैपर्ने हुन्छ र त्यसको लागि राम्रो खेलेरै सफलता हात पार्न चाहन्छौं ।’ खेलाडीहरू तीन अंकलाई लिएर सचेत र त्यसैअनुसार मानसिक रूपमा तयार भएको पनि उनले बताए ।मिडफिल्डर हेमन गुरुङ अस्ट्रेलिया र फरवार्ड अभिषेक रिजाल माल्दिभ्स गएपछि मछिन्द्रलाई लक्ष्यमा पुग्न गाह्रो पर्ने देखिएको छ । सुजल श्रेष्ठ, दीपक राई र रेजिन सुब्बा पनि घाइते छन् । पूर्ण रूपमा निको नहुदै सुजल थ्रीस्टारविरुद्ध पछिल्लो खेलमा उत्रिएका थिए र त्यो खेल मछिन्द्रले २–० ले जितेको थियो । प्रशिक्षक कटुवालका अनुसार रेजिन र सुजल शनिबार एपीएफविरुद्ध खेल्न सक्छन् भने दीपक मैदानमा उत्रिनेमा शंका गरिएको छ ।अफ्रिकी मूलका मिडफिल्डर आन्द्रेस निआ दुई पहेंलो कार्डको कारण एपीएफविरुद्ध खेल्न पाउने छैनन् । उनको स्थानमा योगेश गुरुङले अवसर पउानसक्छन् । योगश थ्रीस्टारविरुद्ध निलम्बनमा परेका थिए । एपीएफका गोलकिपर अमृत कुमार चौधरीलाई पनि घुँडाको चोटले सताएको छ । राइटब्याक सुदीप शिख्राकरले पिलसविरुद्ध १–० ले हारेको खेलमा रातो कार्ड पाएका थिए । त्यसैले यो सिजन खराब प्रदर्शनबाट गुज्रिएको एपीएफलाई मछिन्द्रविरुद्ध अंक खोस्न सजिलो हुने छैन । मछिन्द्रले दशरथ रंगशालामा एपीएफलाई पराजित गर्नसके आर्मीलाई उछिन्दै शीर्षस्थान हात पार्नेछ । त्यो अवस्थामा आर्मीले आइतबार पुलिसविरुद्ध तीन अंक जोड्नसके फेरि अग्रता लिनेछ । दसौं चरणमा मनाङले पनि सोमबार च्यासलविरुद्ध प्रतिस्पर्धा गर्दैछ । नौ खेलसम्म १ अंक अन्तरमा रहेका आर्मी, मछिन्द्र र डिफेन्डिङ मनाङलाई उपाधिको दाबेदार मानिएको छ ।शनिबारको पहिलो खेलमा थ्रीस्टार र सरस्वती भिड्दै छन् । आर्मीसँग ६ अंक अन्तरमा रहेपछि थ्रीस्टारका प्रशिक्षक मेघराज केसीले आफ्नो टिम उपाधि होडबाट बाहिरिएको बताइसकेका छन् । यो लिगबाट एक टिम रेलिगेसनमा पर्नेछ । यस्तोमा अन्तिम स्थानमा रहेको सरस्वतीको लागि थ्रीस्टारविरुद्धको खेल महत्त्वपूर्ण हुनेछ ।आजका खेलथ्रीस्टारविरुद्ध सरस्वती१२ः ०० बजेएपीएफविरुद्ध मछिन्द्र१५ः ०० बजेदशरथ रंगशाला